કલમ ૫૦સી હેઠળ કરવામાં આવેલી પ્રવર્તમાન જોગવાઈઓ અનુસાર, કરદાતા દ્વારા કોઇ પણ જમીન કે મકાનની સ્થાવર મિલકતનું વેચાણ કરવામાં આવે તેવા કેસમાં જો વેચાણ કિંમતની રકમ રાજ્ય સરકાર દ્વારા નિયુક્ત કરાયેલ ‘સ્ટેમ્પ વેલ્યુએશન ઓથોરિટી’ દ્વારા સ્ટેમ્પ્ ડયૂટીની વસુલાતના હેતુસર નક્કી કરાતી બજાર કિંમતથી ઓછી હોય તો સ્ટેમ્પ ડયૂટીના મૂલ્યાંકન અનુસારની બજાર કિંમતને આવી મિલકતની વેચાણ કિંમત તરીકે માની લેવામાં આવે છે (deemed to be the full value of consideration) અને આના આધારે કલમ ૪૮ના હેતુસર કરપાત્ર મૂડી-નફાની ગણતરી કરવામાં આવે છે.